പിരിച്ചുവിടല് സര്വ്വീസ് ചട്ടങ്ങളുടെ ലംഘനം കിരണിന് വേണ്ടി ട്രൈബ്യൂണലിനെ സമീപിക്കുമെന്ന് അഭിഭാഷകന് വിസ്മയയുടെ മരണത്തില് ഭര്ത്താവ് കിരണിനെ സര്ക്കാര് സര്വീസില് നിന്ന് പിരിച്ചു വിട്ടതിനെതിരെ നിയമ നടപടി സ്വീകരിക്കുമെന്ന് അഭിഭാഷകന്. പിരിച്ചു വിട്ട നടപടി സര്വീസ് ചട്ടങ്ങളുടെ ലംഘനം ആണെന്നും നടപടിക്കെതിരെ ഉടന് അഡ്മിനിസ്ട്രേറ്റീവ് ട്രൈബ്യൂണലിനെ സമീപിക്കും എന്ന് അഭിഭാഷകന് പറഞ്ഞു. എന്നാല് സാമൂഹ്യവിരുദ്ധതയും ഗുരുതരമായ നിയമലംഘനവും പെരുമാറ്റ ദൂഷ്യവും വഴി പൊതുജനങ്ങള്ക്കിടയില് സര്ക്കാരിന്്റേയും മോട്ടോര് വാഹന വകുപ്പിന്്റേയും അന്തസ്സിനും സല്പ്പേരിനും കളങ്കം വരുത്തിയിട്ടുള്ളതിനാല് 1960ലെ കേരളാ സിവില് സര്വ്വീസ് ചട്ടം പ്രകാരമാണ് നടപടിയെന്നാണ് സര്ക്കാര് വിശദീകരണം. സര്ക്കാര് ജീവനക്കാര് സ്ത്രീധനം കൊടുക്കാനും വാങ്ങാനും പാടില്ല എന്ന 1960ലെ സര്ക്കാര് ജീവനക്കാരുടെ പെരുമാറ്റച്ചട്ടങ്ങളിലെ 93Cയുടെ ലംഘനവും ഈ കേസില് നടന്നിട്ടുണ്ട്. ഇതോടെ അസിസ്റ്റന്റ് മോട്ടോര് വെഹിക്കിള് ഇന്സ്പെക്ടറായിരുന്നു കിരണ് കുമാറിന് ഇനി സര്ക്കാര് സര്വീസില് ജോലി ലഭിക്കില്ല. ജൂണ് 21നാണ് വിസ്മയയെ ഭര്തൃവീട്ടില് മരിച്ച നിലയില് കണ്ടെത്തിയത്. മകളുടേത് കൊലപാതകമാണെന്ന് സംശയം പ്രകടിപ്പിച്ച് വിസ്മയയുടെ മാതാപിതാക്കളും സഹോദരനും രംഗത്തെത്തിയിരുന്നു. വിസ്മയയെ ഭര്ത്താവ് കിരണിന്റെ മാതാവും മര്ദ്ദിച്ചിരുന്നതായി മാതാപിതാക്കള് ആരോപിച്ചിരുന്നു. കിരണിനെതിരെ ഗാര്ഹിക പീഡന നിരോധന നിയമപ്രകാരം പൊലീസ് കേസെടുത്തു. അന്വേഷണം പൂര്ത്തിയാകും മുമ്ബ് പിരിച്ചു വിടുന്നത് അത്യപൂര്വ നടപടിയാണ്.